ત્યારે શેમરડીમાં પોલીસ, વીજ કંપની અને વન વિભાગની સંયુક્ત કાર્યવાહીમાં નિર્દોષ લોકો પણ ભોગ બન્યા હોય તેમજ પોલીસ દ્વારા ૪૦ જેટલા ઘરોમાં ઘુસીને તોડફોડ અને ઘરની તિજોરીમા રાખવામાં આવેલ દાગીના-રોકડ રકમની લૂંટ પણ કરવામાં આવી હોવાનું જણાવી અમરેલીના મુસ્લીમ સમાજ દ્વારા કલેક્ટરને આવેદનપત્ર પાઠવવામાં આવ્યું હતું અને નિર્દોષ લોકો પર થયેલા કેસો પાછા ખેંચીને તેમને મુક્ત કરવા અને ગામના પશુપાલકોના ૩૦૦ જેટલા પશુઓ માટે તાત્કાલીક ઘાસચારાની વ્યવસ્થા કરવા માટે માગણી કરવામાં આવી છે.